Аксана Яўгенаўна Ільковіч

Аксана Яўгенаўна Ільковіч (нар. 1 снежня 1975, в. Заельнае, Любанскі раён) — беларускі палітык, дэпутатка Палаты прадстаўнікоў Нацыянальнага сходу Рэспублікі Беларусь VIII склікання.

 Біяграфія 
Нарадзілася 1 снежня 1975 года ў в. Заельнае Любанскага раёна Мінскай вобласціБіяграфія на сайце Палаты прадстаўнікоў Нацыянальнага сходу Рэспублікі Беларусь.

Скончыла Беларускі дзяржаўны педагагічны ўніверсітэт імя Максіма Танка па спецыяльнасці «Дэфекталогія (тыфлапедагогіка, педагогіка і псіхалогія дашкольная)».

Працавала дэфектолагам у сярэдняй школе № 2 г. Любані; настаўнікам-дэфектолагам, намеснікам дырэктара, дырэктарам Любанскага раённага цэнтра карэкцыйна-развіваючага навучання і рэабілітацыі; дырэктарам  Тэрытарыяльнага цэнтра сацыяльнага абслугоўвання насельніцтва Любанскага раёна.

Член Беларускай партыі «Белая Русь», рэспубліканскага грамадскага аб’яднання «Белая Русь», грамадскага аб’яднання «Беларускі саюз жанчын».

У 2024 годзе выбрана дэпутаткай Палаты прадстаўнікоў Нацыянальнага сходу Рэспублікі Беларусь VIII склікання ад Салігорскай сельскай акругі № 69. Член Пастаяннай камісіі па працы і сацыяльных пытаннях.

 Узнагароды 
Узнагароджана граматамі Міністэрства адукацыі Рэспублікі Беларусь, камітэта па працы, занятасці і сацыяльнай абароне Мінскага абласнога выканаўчага камітэта, ганаровымі граматамі і падзякамі Любанскага раённага выканаўчага камітэта і Любанскага раённага Савета дэпутатаў.

 Сям'я 
Мае сына.

 Спасылкі 
 Біяграфія на сайце Палаты прадстаўнікоў Нацыянальнага сходу Рэспублікі Беларусь

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 8-га склікання